पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. नांगलोई इलाके में शनिवार रात को तीन युवकों द्वार 17 वर्षीय युवती को अगवा कर सामूहिक दुष्कर्म करने का मामला सामने आया है। आरोपियों ने युवती को बेहोशी की हालत में उसके घर के पास फेंक दिया।
मेडिकल जांच में दुष्कर्म की पुष्टि होने के बाद पुलिस ने तीनों आरोपियों को गिरफ्तार कर लिया है। युवती रात्रि का भोजन करने के बाद टहलने के लिए निकली थी।
तभी सेंट्रो सवार तीन युवकों ने उसे जबरन कार में बैठा लिया। वे पीडि़ता को कमरुद्दीन नगर स्थित एक गोदाम में ले गए और सामूहिक दुष्कर्म किया। पीडि़ता ने आपबीती परिजनों को बताई।
परिजनों ने रविवार तड़के इस बाबत पुलिस को सूचना दी। जिसके बाद पुलिस ने युवती का चिकित्सीय परीक्षण कराया। परीक्षण में दुष्कर्म की पुष्टि होने के बाद पुलिस ने मामला दर्ज कर तीनों आरोपियों की तलाश शुरू कर दी।
पीडि़ता द्वारा पुलिस को दिए गए बयान में उसने आरोपियों से जानपहचान की बात से इंकार करते हुए उनके हुलिए और सफेद सेंट्रो के बारे में बताया। जिसके बाद हरकत में आई पुलिस ने सफेद सेंट्रो से घूम रहे तीनों युवकों को पकड़ कर पूछताछ की। पूछताछ के दौरान तीनों आरोपियों ने अपना जुर्म कबूल लिया है।
आरोपियों की पहचान अनवर (३०), संदीप (३२) और अनीस (३५) के रूप में की है। पूछताछ के दौरान पता चला कि अनवर प्रापर्टी डीलिंग काम करता है जबकि अनीस कमरुद्दीन में सिक्यूरिटी गार्ड है। तीसरा आरोपी संदीप मोबाइल की दुकान चलाता है। पुलिस ने तीनों के खिलाफ मामला दर्ज कर गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn